દિલ્હીની રહેવાસી હુમા કુરેશી દિલ્હીથી મુંબઇ તો આવી હતી, પરંતુ અભિનેત્રી બનવા નહીં, ટીવીની કોમર્શિયલમાં કામ કરવા માટે, કેમ કે એક બ્રાન્ડે તેની સાથે અઢી વર્ષનો કરાર કર્યો હતો. આ દરમિયાન નિર્દેશક અનુરાગ કશ્યપે તેને જોઇ અને તેની પ્રતિભાના દીવાના થઇ ગયા. તેની કંપનીએ હુમાને ત્રણ ફિલ્મમાં કામ કરવાનો પ્રસ્તાવ આપ્યો. બસ ત્યાર પછી તો ૨૦૧૨માં હુમાની પહેલી ફિલ્મ ‘ગેંગ્સ ઓફ વાસેપુર’ બે ભાગમાં બની. આ ફિલ્મમાં કામ કરીને તેણે ફિલ્મ ફેર બેસ્ટ ફીમેલ ડેબ્યૂ અને બેસ્ટ સપોર્ટિંગ એક્ટ્રેસનો એવોર્ડ મેળવ્યો. આજે હુમાની ચર્ચા તેની આવનારી બે ફિલ્મ ‘જોલી એલએલબી-૨’ અને ગુરીન્દર ચઢ્ઢાની ફિલ્મ ‘વાઇસરોય હાઉસ’ને લઇને છે.